**Անկյունային խեյլիտ** (շրթնաբորբ), բերանի մեկ կամ միաժամանակ երկու անկյունների բորբոքումն է։ Հիմնականում անկյունները լինում են կարմիր, ճաքճքված և կեղևակալած։ Դրանք կարող են լինել դյուրագրգիռ և ցավոտ։ Այս վիճակը կարող է շարունակվել մի քանի օրից մինչև տարիներ։ Անկյունային խեյլիտը շրթնաբորբի տարատեսակ է։

Անկյունային խեյլիտ կարող է առաջանալ վարակից, գրգռիչ գործոնների և ալերգենների ազդեցությամբ։ Վարակը կարող է հանդիսանալ սնկային հիվանդություն հարուցված Candida albicans-ով և բակտերիալ հիվանդություն հարուցված Staphilacocus aureus-ով։ Գրգռիչ գործոններ են հանդիսանում անհարմար ատամնապրոթեզները, շրթներկը, բերանից թքահոսությունը, բերանով շնչառության պատճառով դրա չորությունը, արևայրուքը, ծխելը ու փոքր վնասվածքները։ Ալերգիկ գործոնների շարքում հանդես են գալիս ատամի մածուկը, դիմահարդարման նյութերը և սնունդը։ Հիմնականում նշված գործոններից մի քանիսի միաժամանակյա առկայությունը բերում հիվանդության զարգացման։ Նպաստող գործոններից են թերսնուցումն ու ընկճված իմունային համակարգը։ Ախտորշման գործում մեծ դեր ունեն վարակների հայտնաբերման նպատակով կատարվող հետազոտությունները և սպեղանու միջոցով ալերգենի հայտնաբերման թեստը։

Անկյունային խեյլիտի ունի պատճառահետևանքային բուժում պաշտպանական կրեմների կիրառմամբ ։ Հակասնկային և հակաբակտերիալ կրեմները նույնպես կիրառվում են, եթե խեյլիտը զարգացել է սնկային կամ բակտերիալ վարակով պայմանավորված։ Անկյունային խեյլիտը հաճախակի դրսևորվող խնդիր է։ Այն հանդիպում է բնակչության 0,7%-ի մոտ։ Այն համեմատաբար հաճախ հանդիպում է երեխաների մոտ և 30-60տարեկան մարդկանց շրջանում։ Ներկայումս հիմնական պատճառներից են նաև օրգանիզմում երկաթի անբավարարությունը և տարբեր վիտամինային անբավարարւթյուններ։

Ախտանշանները
------------

Angular cheilitis – a fissure running in the corner of the mouth with reddened, irritated facial skin adjacent.
A fairly mild case of angular cheilitis extending onto the facial skin in a young person (affected area is within the black oval).
Անկյունային խեյլիտը ունի հստակ տեղակայում(բերանի անկյուններ), բայց բավական անհատական ընթացք։ Քանի որ հիվանդության զարգացման հնարավոր պատճառները և նպաստող գործոնները շատ բազմազան են, հիվանդ մարդուց վարակվելու դեպքում մյուս անհատի մոտ այն ունենում է բավական տարբերվող դրսևորում։ Այն հիմնականում ախտահարում բերանի 2 անկյուններն էլ, բայց հանդիպում է նաև մեկ անկյան ախտահարում։ Որոշ դեպքերում բորբոքումը կարող է սահմանափակվել շրթունքների լորձաթաղանթով, մեկ այլ դեպքում բորբոքումը կարող է անցնել վերմիլիոն սահմանը (եզրը ,որտեղ շրթունքը ավարտվում է և սկսվում է մաշկը)`ընդգրկելով նաև դեմքի մաշկը։

Սկզում բերանի անկյուններում առաջանում են մոխրասպիտակավուն խտացումներ և հարակից էրիթեմաներ(կարմրություն) Ավելի ուշ բերանի շուրջը առանձնանում են կարմիր եռանկյունաձև տարածություններ, այտուց(էդեմա), և մաշկի ճաքճքվածություն բերանի անկյունային հատվածներում։ Բերանի անկյուններում շրթունքի լորձաթաղանթը դառնում է ճաքճքված, կեղեվակալած, ատրոֆիկ։ Հիմնականում արյունահոսություններ չեն լինում։ Այն հատվածներում, որտեղ մաշկը ներգրավված է,կարող են առաջանալ բերանի անկյունից ճառագայթող ճաքեր։ Առաջացող մաշկաբորբը, որը կարող են նմանեցնել էկզեմայի, կարող է տարածվել և ընդգրկել նաև թշի և կզակի մաշկը։ Եթե ներգրավված է Staphylacoccus aureus-ը ,ապա վնասվածքի հատվածում նկատվում է ոսկեդեղին կեղևակալում։ Քրոնիկ անկյունային խեյլիտի ժամանակ հանդիպում է մաշկի փխրունություն և վնասված հատվածում հատիկավոր շարակցական հյուսվածքի առաջացում։

Երբեմն նպաստող գործոնները կարող են լինել տեսանելի, ինչպիսին դեմքի ստորին երրորդականի բարձրության նվազումն է վատ պատրաստված արհեստական ատամնաշարերի կամ ատամների բնական մաշվածության արդյունքում, որի հետևանքով դիտվում է ստործնոտային գերփակում «ծնոտների գերվերածածկ»։ Եթե խեյլիտը զարգացել է սննդային անբավարարության պատճառով, առկա են նաև այլ ախտանշանները, որոնցից է լեզվաբորբը (լեզուն մեծացած է)։ Արհեստական ատամնաշար կրող մարդիկ անկյունային խեյլիտին զուգահեռ կարող են ունենալ էրիթեմատոզ լորձաթաղանթ հատկապես վերին ատամնաշարի տակ՝ առաջացնելով արհեստական ատամնաշարով պայմանավորված բերանաբորբ։ Սովորաբար վնասվածքները արտահայտվում են քորով, ցավով, այրոցի և խոնավության զգացումով։

Ծանոթագրություններ
------------------

1. 1 2 3 4 5 6 7  Scully, Crispian (2008). *Oral and maxillofacial medicine : the basis of diagnosis and treatment* (2nd ed.). Edinburgh: Churchill Livingstone. էջեր 147–49. ISBN 9780443068188.
2. 1 2 3  Park, KK; Brodell RT; Helms SE. (July 2011). «Angular cheilitis, part 2: nutritional, systemic, and drug-related causes and treatment» (PDF). *Cutis*. **88** (1): 27–32. PMID 21877503. Արխիվացված է օրիգինալից (PDF) 2014 թ․ ապրիլի 19-ին.
3. 1 2 3 4 5 6 7 8 9 10 11 12 13 14 15 16 17 18  Park, KK; Brodell, RT; Helms, SE (June 2011). «Angular cheilitis, part 1: local etiologies». *Cutis*. **87** (6): 289–95. PMID 21838086.
4. ↑  Martin, Elizabeth (2015). *Concise Medical Dictionary* (անգլերեն). Oxford University Press. էջ 136. ISBN 9780199687817. Արխիվացված օրիգինալից 2016 թ․ օգոստոսի 16-ին.
5. ↑  Lyons, Faye (2014). *Dermatology for the Advanced Practice Nurse* (անգլերեն). Springer Publishing Company. էջ 95. ISBN 9780826136442. Արխիվացված օրիգինալից 2016 թ․ օգոստոսի 16-ին.
6. ↑  Wood, NK; Goaz, PW (1997). *Differential diagnosis of oral and maxillofacial lesions* (5th ed.). St. Louis [u.a.]: Mosby. էջեր 64–65, 85. ISBN 978-0815194323.
7. ↑  Coulthard P, Horner K, Sloan P, Theaker E (2008). *Master dentistry volume 1, oral and maxillofacial surgery, radiology, pathology and oral medicine* (2nd ed.). Edinburgh: Churchill Livingstone/Elsevier. էջեր 180–81. ISBN 9780443068966.
8. 1 2  Treister NS, Bruch JM (2010). *Clinical oral medicine and pathology*. New York: Humana Press. էջեր 92–93, 144. ISBN 978-1-60327-519-4.